മദ്രസ അദ്ധ്യാപകര്ക്കായി ക്ഷേമനിധി ഏര്പ്പെടുത്തിയിട്ടുണ്ട്, അതിന്റെ പ്രവര്ത്തനത്തിനായി സര്ക്കാര് തുക നല്കുന്നുണ്ട് , മറ്റൊരു ആനുകൂല്യവും നല്കുന്നില്ല പിണറായി തിരുവനന്തപുരം : മദ്രസാ അദ്ധ്യാപകര്ക്കായി സര്ക്കാര് ഒരു അനുകൂല്യങ്ങളും നല്കുന്നില്ലെന്ന് മുഖ്യമന്ത്രി പിണറായി വിജയന് . മദ്രസ അദ്ധ്യാപകര്ക്ക് ശമ്ബളമോ മറ്റ് ആനുകൂല്യങ്ങളോ നല്കാന് സംസ്ഥാന സര്ക്കാര് ഖജനാവില് നിന്ന് ഒന്നും ചെലവഴിക്കുന്നില്ല. മദ്രസ അദ്ധ്യാപകര്ക്കായി ഒരു ക്ഷേമനിധി മാത്രമാണ് രൂപീകരിച്ചത് . ഓരോ മദ്രസ അദ്ധ്യാപകനും ബന്ധപ്പെട്ട മദ്രസ കമ്മിറ്റിയും പ്രതിമാസം 50 രൂപ വീതം സംഭാവന ഇതിനായി നല്കുന്നു. ക്ഷേമനിധിയില് നിലവില് 23,809 മദ്രസ അദ്ധ്യാപകരാണ് അംഗങ്ങളായുള്ളത് . ക്ഷേമനിധിയുടെ സുഗമമായ പ്രവര്ത്തനത്തിനായി സംസ്ഥാന ബജറ്റില് വകയിരുത്തിയിട്ടുള്ള ഗ്രാന്റില് നിന്നും കോര്പ്പസ് ഫണ്ടായി സര്ക്കാര് തുക അനുവദിക്കുന്നുണ്ടെന്നും പിണറായി വിജയന് പറഞ്ഞു. യുഡിഎഫ് സര്ക്കാര് 201116 കാലയളവില് ക്ഷേമനിധി നടപ്പാക്കുന്നതിന് ധനസഹായം നല്കിയിട്ടുണ്ടെന്നും എന്നാല് എല്ഡിഎഫ് സര്ക്കാര് അത്തരം നടപടികളൊന്നും സ്വീകരിച്ചിട്ടില്ലെന്നും എംഎല്എ മഞ്ഞളാംകുഴി അലി പറഞ്ഞു. സംസ്ഥാനത്തെ മദ്രസ അദ്ധ്യാപകര്ക്ക് സര്ക്കാര് പെന്ഷനും ആനുകൂല്യങ്ങളും നല്കുന്നതിനെതിരായ ഹര്ജിയില് ഹൈക്കോടതി സര്ക്കാരിന്റെ വിശദീകരണം തേടിയിരുന്നു. മതപരമായ പ്രവര്ത്തനത്തിന് സര്ക്കാര് എന്തിനാണ് പണം മുടക്കുന്നതെന്നും കോടതി ചോദിച്ചിരുന്നു .